Mockingbird

Mockingbird er et program som benyttes for å lage enkle wireframes til nettsteder. All den enkleste funksjonaliteten som finnes på en nettside er å finne her presentert gjennom enkle figurer som man legger sammen til en nettsidemal ved hjelp av klikk- og dra prosedyrer. Alt kan flyttes på og fjernes og programmet er svært intuitivt. Figurene er forholdsvis lett å kjenne igjen som tekst, bilder, lenker med mer, men det står uansett tekst under slik at man vet hvilken funksjon figuren representerer. Verktøyet er svært nyttig for å lage en nettside som er gjennomtenkt med en god oversikt og struktur slik at også navigeringen blir bedre. Alle typer nettsteder kan lages med Mockingbird, alt fra oppsett til en vanlig nettavis til deres mobiltilpassede nettside. For å komme i gang er det bare å gå inn på nettsiden [] og sette i gang med å plassere figurene slik man vil ha det. Dersom man ønsker å lagre eller fortsette senere på det man har laget er man nødt til å registrere seg for å få lagret. Mockingbird kan ikke brukes til å faktisk lage nettstedet, det er kun ment for å lage en prototype med oppsett og struktur på siden. Det er mulig å legge inn tekst, men det er mest for å få et mer helhetlig inntrykk. Programmet er praktisk og enkelt og gratis i bruk. Jeg har selv brukt dette programmet mye i faget webdesign, og det var til stor hjelp for å bli bevisst på struktur og navigeringsvalg og til å forstå forskjellen på hvordan man designer en nettside ment for en vanlig dataskjerm i forhold til en liten mobilskjerm.